ایران کی سات سالہ لڑکی نے قرآن کریم حفظ کیا

اسلامی جمہوریہ ایران کے علاقے 'شہر ری' سے تعلق رکھنے والی ضحا میوند نے ۷ سال کی عمر میں حفظ قرآن کی سعادت حاصل کرلی ۔

خبر کا کوڈ: ۴۳۶۲۵۱

تاریخ: ۱۲ شهريور ۲۰۱۸ - ۱۵:۳۱

رسا نیوز ایجنسی کی رپورٹ کے مطابق حضرت عبدالعظیم (ع) کے روضے کے دارالقرآن کے سربراہ حجت اللہ میرزایی نے ارنا سے گفتگو کرتے ہوئے کہا کہ دارالقرآن میں حفظ قرآن کا کورس رکھا گیا تھا جس میں معمول کے مطابق ایک یا ڈیڑھ پارہ حفظ کیا جاتا تھا جبکہ ضحا میوند نے ہر کورس میں پانچ پارے حفظ کئے۔

انہوں نے کہا کہ ضحا میوند اتنی ذہین اور پُرعزم تھیں کہ انھوں نے صرف 18 مہینوں کے دوران پورے قرآن کو حفظ کرلیا۔

کم سن ایرانی حافظہ کی والدہ مریم نعمت الہی نے اپنی بیٹی کی صلاحیت اورقرآن حفظ کرنے پر کہا کہ ضحا نے دو سال کی عمر میں بھی قرآنی آیات بالخصوص آیۃ الکرسی کو بڑی آسانی حفظ کیا تھا۔/۹۸۹/ف۹۴۰/